هولاندیانین روتردام شهرینده "یوروویژن -2021" ماهنی موسابیقه‌سی‌نین بیرینجی یاریم فینالیندا سسوئرمه کئچیریلیب.
سسوئرمه‌نین نتیجه‌لرینه اساساً آذربایجان فینال یاریشماسینا وثیقه قازانیب.
فینال مرحله‌سینده همچنین، نروژ، ایسراییل، روسیا، مالتا، لیتوانیا، قیبریس، سوئد، بلژیک و اوکراینانین دا ایشتیراکچی‌لاری چیخیش ائده‌جک.
قئید ائدک کی، موسابیقه‌ده آذربایجانی تمثیل ائدن سامیره افندی بیرینجی یاریم فینال مرحله‌سینده صحنه‌یه 14-جو چیخا‌راق “Mata Hari” ماهنی‌سینی ایفا ائدیب.
خاطیرلاداق کی، موسابیقه‌نین ایکینجی یاریم فینا‌لی می آیی‌نین 20-ده، فینال یاریشماسی ایسه می آیی‌نین 22-ده کئچیریله‌جک.
